Document ID: 31999D0487

KOMISSION PÄÄTÖS,
tehty 2 päivänä heinäkuuta 1999,
Guatemalasta peräisin olevien kalastus- ja vesiviljelytuotteiden tuontia koskevista erityisistä edellytyksistä tehdyn päätöksen 98/568/EY muuttamisesta
(tiedoksiannettu numerolla K(1999) 1828)
(ETA:n kannalta merkityksellinen teksti)
(1999/487/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 1 kohdan,
sekä katsoo, että
1) Guatemalasta peräisin olevien kalastus- ja vesiviljelytuotteiden tuontia koskevista erityisistä edellytyksistä 6 päivänä lokakuuta 1998 tehdyn komission päätöksen 98/568/EY(3) 1 artiklassa todetaan, että "Dirección General de Servicios Pecuarios (Digesepe) del Ministerio de Agricultura, Ganadería y Alimentación" on Guatemalan toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia,
2) Guatemalan hallituksen uudelleenjärjestelyn seurauksena kalastustuotteiden terveystodistuksia myöntävä toimivaltainen viranomainen (Digesepe) on vaihtunut "Area de Inocuidad de Alimentos - Unidad de Normas y Regulaciones (AIA-UNR)":ksi, ja tämä uusi viranomainen pystyy tehokkaasti tarkastamaan voimassa olevan lainsäädännön soveltamista; tämän vuoksi on tarpeen muuttaa päätöksessä 98/568/EY nimetty toimivaltainen viranomainen sekä kyseisen päätöksen liitteessä A olevan terveystodistuksen malli, ja
3) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 98/568/EY seuraavasti:
1) Korvataan 1 artikla seuraavasti: " 1 artikla
Ministerio de Agricultura, Ganaderia y Alimentaciónin 'Area de Inocuidad de Alimentos - Unidad de Normas y Regulaciones (AIA-UNR)' on Guatemalan toimivaltainen viranomainen, joka tarkistaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia."
2) Korvataan liite A tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä heinäkuuta 1999.

Labels: 3
0
18
6